Samtlige etageejendomme skal forsynes med postkasseanlæg i stueplan. Postbudet slipper fremover for at bruge trapperne. I Nordjylland mangler halvdelen at få opsat disse nye postkasser.

Posten slipper for trapper Det er snart slut med at få leveret posten ind ad brevsprækken. Også selv om man bor på fjerde sal. Postkasseanlæg i stueplan Samtlige landets etageejendomme skal nemlig forsynes med postkasseanlæg i stueplan, så postbudet slipper for at tage trapperne og fordele posten til hver enkelt lejlighed. Det skriver Nordjyske Stiftstidende. Det skal ske i år Senest i løbet af i år skal de nye postkasser være opsat, ifølge en bekendtgørelse fra 2004. Mange har glemt det Tilsyneladende kommer de nye regler bag på mange. I Nordjylland er 17.500 ejendomme omfattet af reglen, men over halvdelen mangler stadig at få opsat postkasseanlæg, skriver avisen. Samme billede tegner sig på landsplan, hvor kun 74.000 ud af 187.000 berørte ejendomme i dag har postkasseanlæg i stueplan. Ansvaret ligger hos ejeren Det er ejendommens ejer, der har det fulde ansvar for at få opsat postkasserne.